open-index/open-wikipedia-markdown huggingface dataset:
Oskar Höckert

**Oskar Arne Höckert** (27. lokakuuta 1890 Helsinki – 15. lokakuuta 1918) oli suomalainen jääkärieläinlääkintäluutnantti. Hänen vanhempansa olivat valtioneuvos John Höckert ja Hulda Sigrid Hjelt. Hänet vihittiin avioliittoon vuonna 1914 Maria Marcella Schmidtin kanssa. Aviopari sai kaksi poikaa, joista nuorimmasta tuli kansanedustaja ja lääketieteen professori Ole Wasz-Höckert.

## Opinnot
Höckert kirjoitti ylioppilaaksi Helsingin Suomalaisesta Yhteiskoulusta vuonna 1909 ja liittyi Pohjois-Pohjalaiseen osakuntaan. Opintojaan hän jatkoi Helsingin yliopiston filosofisen tiedekunnan maanviljelys-taloudellisella osastolla ja suoritti eläinlääkäritutkinnon Dresdenin eläinlääkärikorkeakoulussa vuonna 1915. 

## Jääkärikausi
Hän liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 15. helmikuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaalliseen Preussin Jääkäripataljoona 27:n 2. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, josta hänet siirrettiin Saksalaiseen Kenttätykistörykmentti n:o 219:än 1. patteriston eläinlääkäriksi. Hän otti osaa rykmentin mukana taisteluihin Kuurinmaalla, Volhyniassa ja Ukrainassa. Hänet siirrettiin omasta hakemuksestaan kesäkuussa 1918 Suomeen lähetettyyn Saksilaiseen karabiinirykmenttiin Lahteen, josta hän myöhemmin siirtyi 1. Kaartin ulaanirykmenttiin Viipuriin. 

## Sisällissodan jälkeinen aika
Höckert astui Suomen armeijan palvelukseen 10. lokakuuta 1918 ja hänet sijoitettiin Hämeen kenttätykistörykmentti n:o 1:n eläinlääkäriksi. Ennen varsinaista palvelukseen astumistaan hänelle myönnettiin vielä loma, jonka hän käytti hakemalla Saksaan jäänyttä omaisuuttaan. Matkalle hän lähti Helsingistä S/S Habsburgilla, joka ajoi miinaan Tallinnan ja Dagerortin välillä 15. lokakuuta 1918. Höckertin kohtaloksi tuli hukkua kyseisessä haaksirikossa.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* Suomalainen, Jaakko; Sundvall, Johannes; Olsoni, Emerik ja Jaatinen, Arno (toim.): *Suomen jääkärit II*, Osakeyhtiö Sotakuvia: Kuopio 1933.

### Viitteet
Vicq-d’Auribat

**Vicq-d'Auribat** on kunta Landesin departementissa Ranskassa. Vuonna 2013 siellä oli arviolta 266 asukasta. Kunnan pinta-ala on 4,2 neliökilometriä.  

## Lähteet

## Aiheesta muualla
Kynofobia

**Kynofobia** on sairaalloinen pelko koiria kohtaan. Suurin osa kynofobiasta kärsivistä pelkää suuria, vihaisen näköisiä koiria. Joissain tapauksissa kynofobiasta kärsivä pelkää myös pienempiä koiria ja koiranpentuja. Tavallisesti kynofobia kehittyy 10–13-vuotiaille lapsille. Tavallinen tapa hoitaa kynofobiaa on desensibilisaatio eli siedätyshoito.

## Lähteet
Lennox Lewis vs. Mike Tyson

**Lennox Lewis vs. Mike Tyson** oli Lennox Lewisin ja Mike Tysonin välillä 8. kesäkuuta 2002 käyty nyrkkeilyottelu. Ottelussa panoksena olivat Lewisin WBC-, IBO- ja IBF- liittojen maailmanmestaruudet. Lewis voitti Tysonin tyrmäyksellä 8. erässä.

## Ottelu
Molemmat aloittivat ottelun lyömällä jabia. Myöhemmin Lewis iski kaksi jabia, ja Tysonin oikea koukku meni ohitse. Kun ensimmäistä erää oli jäljellä minuutti, Tyson iski kovan kohokoukun. Tämän jälkeen Lewis sitoi Tysonin työntäen tämän edellään köysiin ja iski muutaman jabin.

Toisessa erässä tuomari varoitti Lewistä useaan otteeseen sitomisesta. Lewis sai iskujaan erän aikana enemmän lävitse kuin Tyson.

Kolmannessa erässä Tyson puski Lewistä päällään eikä saanut kamppailua hallintaansa.

Neljännessä erässä Tyson hyökkäsi raivokkaasti mutta hänen suojauksensa oli avoin, ja Lewis iski läpi erän kaksi jabia, jonka jälkeen kovan oikean. Kun erää oli jäljellä 10 sekuntia, Tyson kaatui maahan. Tuomari tulkitsi tilanteen liukastumiseksi eikä laskenut lukua. Lewisiltä hän otti pisteen pois katsottuaan, että Lewis olisi työntänyt Tysonin kanvesiin.

Viidennessä erässä tuomari huomautti Lewistä sitomisesta.

Seitsemännessä erässä Tysonin silmäkulmat olivat verillä. Tyson oli tulla tyrmätyksi erän aikana. Lewis hallitsi erää ylivoimaisesti iskujen ollessa Lewisin 31 vastaan Tysonin 4.

Kahdeksannessa ja viimeisessä erässä Lewis pommitti Tysonia. Lopulta miehet ajautuivat sidontatilanteeseen, jossa Tyson vajosi kanveesiin jaksamatta nousta ylös.

## Ottelun jälkeen
Kuukausi ottelun jälkeen Lewis menetti IBF-liiton tittelin kieltäydyttyään puolustamasta sitä Chris Byrdiä vastaan.
Lochaber

**Lochaber** on Skotlannin Ylämailta tai Kaukoidästä peräisin oleva sotakirves.

Lochaber on hiukan alle puolitoistametrisellä varrella varustettu kapeateräinen, koukkukärkinen sotakirves. Terä on kuutisenkymmentä senttiä pitkä ja parikymmentä leveä, ja yläpäästään se on muotoiltu petolinnun nokan kaltaiseksi kärjeksi. Ase on suunniteltu näin siksi, että sillä voi tarpeen vaatiessa jopa kuoria haarniskan vastustajan yltä tai tarvittaessa vetää tämän satulasta. 

Näillä eri puolelta maailmaa tulevilla aseilla on paljon yhteisiä ominaisuuksia, pitkä varsi sekä pitkä ja kapea terä. Ne ovat selkeästi kehittyneet itsenäisesti ilman ristikkäisiä vaikutteita.  

Ase on ollut mm. skotlantilaisen jalkaväen käytössä.

## Lähteet
* Estlander - Hietakari: Jokamiehen maailmanhistoria
* Carl Grimberg: Kansojen historia, osa 9: Keskiaika I, s. 133
Lauttalampi (Utajärvi)

**Lauttalampi** on Kiiminkijoen vesistöön kuuluva lampi Utajärven kunnan Juorkunan kylässä.

Lampi sijaitsee Penikkajärvestä kaksi kilometriä luoteeseen. Lammelle ja sen rannalla olevaan Toivola-nimiseen erämaataloon on penkkatieyhteys Alavuoton kautta Kiiminkijoen pohjoispuolelle meneviltä metsäautoteiltä. Juorkunasta tulevan Pudasjärven Autioperällä Hetekyläntien kanssa risteävän metsäautotien pistotieltä järvelle menee pohjoisesta päin polku.

Lauttalammen pohjois- ja itärannan muodostaa Toivolankangas-niminen harju, joka on kuivaa kangasmaata. Toivolan kesäasuntokäytössä oleva erämaatalo on harjulla lammen koillisrannalla, jonne myös Lauttaselkää ja Marjoselkää sivuava piennartie johtaa etelän suunnasta. Toivolankangasta lukuun ottamatta lammen rannat ovat suota ja rämettä. Lammen kalalajeja ovat tavalliset hauki, ahven ja särki. Lampi on matala ja tummavetinen. Laskuoja, puro nimeltään Lauttaoja, laskee Korpisesta lähtevän Korpisenojan kautta Kiiminkijokeen Alavuotolla.
Protestanttiset kirkot Mongoliassa

**Protestanttisia kirkkoja Mongoliassa** ovat luterilainen, presbyteerinen, seitsemännen päivän adventistit sekä erilaiset evankeliset protestanttiset ryhmät. Mongolian Evangelical Alliance arvioi maassa olevan noin 35 000 kristittyä, kun taas vuoden 2008 Kylväjä-lehti arvioi määrän noin 40 000:ksi.

1800-luvulla maassa levitti kristinuskoa James Gilmour. Kommunismin tulo vähensi huomattavasti kristittyjen määrää, joka kommunismin kukistuttua on taas selvässä nousussa.

Mongoliassa on paikallinen kristillinen TV-asema, Eagle Television, ja kristillinen radioasema Family Radio.

Seitsemännen päivän adventisteja on maassa noin 1200 ja he omistavat kielikoulun Ulaanbaatarissa.

## Lähteet
Vicq-sur-Breuilh

**Vicq-sur-Breuilh** on kunta Haute-Viennen departementissa Ranskassa. Vuonna 2013 siellä oli arviolta 1&nbsp;363 asukasta. Kunnan pinta-ala on 50,89 neliökilometriä.  

## Lähteet

## Aiheesta muualla
Riippukaijat

**Riippukaijat** (*Loriculus*) on kaijojen heimoon kuuluva lintusuku. Riippukaijat elävät Aasian etelä- ja kaakkoisosissa ja muistuttavat muodoltaan afrikkalaisia sukulaisiaan kaijasia. Ne ovat pieniä ja tanakoita, ja niiden pyöreäkärkinen pyrstö on niin lyhyt, että se joillakin lajeilla jää pyrstön yläpeitinhöyhenten alle. Nokka on siro ja ylänokan kärki pitkä. Vahanahka on paljas. Nimensä riippukaijat ovat saaneet tavastaan roikkua oksalla ylösalaisin. Tämän takia sukua on joskus myös kutsuttu lepakkopapukaijoiksi. Kuten kaijasillakin on tapana, myös riippukaijanaaraat kantavat pesäaineksia yläperän höyhenten alla. 

## Riippukaijoihin (''Loriculus'') kuuluvia lajeja
* Bismarckinriippukaija (*Loriculus tener*)
* Celebesinriippukaija (*Loriculus stigmatus*)
* Filippiinienriippukaija (*Loriculus philippensis*)
* Floresinriippukaija (*Loriculus flosculus*)
* Intianriippukaija (*Loriculus vernalis*)
* Jaavanriippukaija (*Loriculus pusillus*)
* Malakanriippukaija (*Loriculus galgulus*)
* Molukkienriippukaija (*Loriculus amabilis*)
* Papuanriippukaija (*Loriculus aurantiifrons*)
* Sangihenriippukaija (*Loriculus catamene*)
* Srilankanriippukaija (*Loriculus beryllinus*)
* Sulanriippukaija (*Loriculus sclateri*)
* Viherriippukaija (*Loriculus exilis*)

## Lähteet

## Aiheesta muualla
*ITIS: Loriculus
Hauet

**Hauet** (Esocidae) on toinen kahdesta haukikaloihin (Esociformes) kuuluvista kalaheimoista. Heimoon kuuluu vain yksi suku, ***Esox*** (hauet).

Haukia on seitsemän lajia Euroopassa, Aasiassa ja Pohjois-Amerikassa. Ne ovat hauki (*Esox lucius*), joka on laajalti levinnyt Euroopassa, Pohjois-Amerikassa ja Aasiassa, amerikkalainen jättihauki eli muskellunge (*Esox masguinongy*), joka voi kasvaa jopa 30 kilon painoiseksi, amerikanhauki (*Esox americanus*), samoin amerikkalainen mustahauki (*Esox niger*), aasialainen täplähauki (*Esox reichertii*) ja vastikään kuvatut eteläeurooppalaiset *[[Esox cisalpinus]]* ja *[[Esox aquitanicus]]*. Kaikki haukilajit ovat petokaloja ja elävät makeissa vesissä. Hauki tosin esiintyy myös Itämeren murtovedessä.

## Lajit ja alalajit
* *[[Esox americanus]]* Gmelin, 1789 – Amerikanhauki
** *Esox americanus americanus* Gmelin, 1789
** *Esox americanus vermiculatus* Lesueur, 1846
* *[[Esox aquitanicus]]* Denys, Dettai, Persat, Hautecoeur & Keith, 2014
* *[[Esox cisalpinus]]* Bianco & Delmastro, 2011
* *[[Esox lucius]]* Linnaeus, 1758 – Hauki
* *[[Esox masquinongy]]* Mitchill, 1824 – Jättihauki
* *[[Esox niger]]* Lesueur, 1818 – Mustahauki
* *[[Esox reichertii]]* Dybowski, 1869 – Täplähauki

## Lähteet
* Hauki ''Esox lucius''  Suomen haukiseuran sivut

### Viitteet
Täplähauki

**Täplähauki** (*Esox reichertii*) on Itä-Aasiassa tavattava haukilaji, joka voi kasvaa kymmenen kilon painoiseksi. Sen erottaa tavallisesta hauesta varmimmin kylkien mustista täplistä. Kala elää Amurin vesistössä ja sitä tavataan myös Sahalinin saarella. Se on suosittu saalis urheilukalastajille. Lähisukulaisia ovat hauki ja jättihauki.

## Lähteet

## Aiheesta muualla
*
*
Vicq-Exemplet

**Vicq-Exemplet** on kunta Indren departementissa Ranskassa. Vuonna 2013 siellä oli arviolta 322 asukasta. Kunnan pinta-ala on 38,74 neliökilometriä.  

## Lähteet

## Aiheesta muualla
Raitakaijat

**Raitakaijat** (*Psittacella*) on kaijojen heimoon kuuluva lintusuku. Suvun aiempi nimi on **tiikerikaijat**.

Suku on nimensä mukaan raidallisia papukaijalintuja sisältävä suku. Ne ovat noin 14-24 senttimetriä pitkiä nokasta pyrstön kärkeen. Suurimmaksi osaksi ne ovat väritykseltään vihreitä ruskealla päällä ja keltaisilla ja punaisilla aksenttiväreillä. Sukupuolet eri näköiset, nuoret naaraan näköisiä. Ne ovat hiljaisia ja melko passiivisia, joten ne jäävät helposti huomaamatta luonnossa. Ne asuvat Oseaniassa esimerkiksi Indonesian ja Papuan alueella.

## Lajit
* Huppuraitakaija (*Psittacella picta*)
* Ruskoraitakaija (*Psittacella modesta*)
* Viherraitakaija (*Psittacella madaraszi*)
* Vuoriraitakaija (*Psittacella brehmii*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 3., uudistettu painos (2018)
Amerikanhauki

**Amerikanhauki** (*Esox americanus*) on pohjoisamerikkalainen sisävesikala, yksi hauen suvun lajeista. Se on varsin pienikokoinen haukilaji, joka kasvaa korkeintaan 40 sentin pituiseksi ja kilon painoiseksi. Se viihtyy miltei umpeenkasvaneissa vesissä. 

Amerikanhauki esiintyy Pohjois-Amerikan itäosissa, jossa sen levinneisyys ulottuu Meksikonlahden rantavaltioista Suurille järville ja Quebeciin.  Laji käsittää kaksi eri alalajia. Näistä punaeväinen *Esox americanus americanus* ("redfin pickerel") on itäisempi ja elää Atlanttiin laskevissa vesissä Georgiasta pohjoiseen. Tummaeväinen *Esox americanus vermiculatus* ("grass pickerel") taas on eteläinen ja läntinen alalaji.

Pohjois-Amerikassa esiintyvät myös suuremmat haukilajit hauki, mustahauki ja jättihauki. 

Amerikanhauen saalistajia luonnossa ovat ihmisen lisäksi ainakin valkopäämerikotka (*Haliaeetus leucocephalus*).

## Lähteet
*
*

### Viitteet

## Aiheesta muualla
*ITIS: Esox americanus
Mustahauki

**Mustahauki** (*Esox niger*) on pohjoisamerikkalainen haukilaji. Sitä esiintyy mantereen itäosissa Etelä-Kanadan ja Texasin välisellä alueella. Se on jonkin verran suurempi kuin samojen alueiden amerikanhauki ja näin urheilukalastajien suosima. 

Mustahauen saalistajia luonnossa ovat ihmisen lisäksi ainakin: hauki (*Esox lucius*) ja jättihauki (*Esox masquinongy*).

## Lähteet
*

### Viitteet

## Aiheesta muualla
*ITIS: Esox niger
Walter Edmond Clyde Todd

**Walter Edmond Clyde Todd** (6. syyskuuta 1874 Smithfield, Ohio – 25. kesäkuuta 1969) oli yhdysvaltalainen lintutieteilijä.

Toddin isä oli opettaja William Todd ja äiti Isabella Todd. Vuonna 1907 Todd avioitui Leila E. Easonin kanssa.

Vuonna 1891 Todd keskeytti opiskelunsa Geneva Collegessa Pennsylvaniassa saatuaan Clinton Hart Merriamilta kutsun ottaa vastaan työpaikka Yhdysvaltain maatalousministeriössä (United States Department of Agriculture). Hänen ensimmäinen työtehtävänsä oli järjestää ja luetteloida alkoholiin säilöttyjä lintujen mahalaukkuja. Washingtonissa Todd tapasi monia johtavia tiedemiehiä, kuten Robert Ridgwayn, jonka hän otti esikuvakseen.

Kyllästyttyään hallinnolliseen työhön Todd teki sopimuksen Carnegie Museumin kanssa kerätäkseen lintunäytteitä läntisestä Pennsylvaniasta. Pian hän liittyi museon henkilökuntaan assistenttina ja työskenteli siellä koko työikänsä. Todd jatkoi kenttätutkimusta Pennsylvaniassa ja sittemmin myös Koillis-Kanadassa, ja julkaisi myöhemmin kaksi suurtyötä: *Birds of Western Pennsylvania* (1940) ja *Birds of the Labrador peninsula and adjacent areas* (1963). Tämän lisäksi hän kuvaili uusia taksoneja ja tutki lintujen systematiikkaa museon karttuvan neotrooppisen alueen lintukokoelman avulla.

Todd nimesi muun muassa kuparierakkokolibrin (*Phaethornis subochraceus*). Vuonna 1968 hänet äänestettiin American Ornithologists’ Unionin (AOU) emeritusjäseneksi.

## Lähteet
* Muistokirjoitus (The Auk)
Vesipunkit

**Vesipunkit** (Hydracarina, Hydrachnellae tai Hydrachnidia) ovat yleisiä, muutaman millimetrin mittaisia, kirkkaan punaisen värinsä takia helposti näkyviä rantavyöhykkeen selkärangattomia.

Vesipunkit eivät ole taksonomisesti yhtenäinen ryhmä, vaan siihen kuuluu useihin eri heimoihin kuuluvia vedessä eläviä punkkeja. Useimmat vesipunkit kuuluvat alalahkoon Prostigmata ja kyseisessä alalahkossa vedessä eläviä punkkilajeja on noin 5000 lajia, jotka jaetaan yli 40 heimoon ja 9 yläheimoon. Suomessa vedessä eläviä punkkilajeja tunnetaan yli 200.

Vesipunkkien elämän kiertoon kuuluu useita eri vaiheita. Munista kuoriuduttuaan vesipunkkitoukat loisivat vesihyönteisissä. Loisimisvaihe kestää muutamasta päivästä useaan kuukauteen. Toukkavaihetta seuraa nymfivaihe ja nymfit kuten aikuisetkin vesipunkit ovat petoeläimiä.

## Lähteet
Karl Kani

**Karl Kani** (oik. **Carl Williams**, s. 1968 Brooklyn, New York, Yhdysvallat) on muotisuunnittelija, hiphop-vaatemerkki *[[Karl Kani (merkki)|Karl Kanin]]* perustaja ja Toimitusjohtaja. Katumuoti-brändi Karl Kani syntyi Brooklynissä New Yorkissa vuonna 1989 Williamsin ollessa vain 16-vuotias. Karl Kani nousi huimaan suosioon ja tietoisuuteen 90-luvulla, jolloin sen ajan suosiossa olleet rap-artistit, kuten  Tupac Shakur alkoivat pukemaan Karl kanin tuotteita.

## Aiheesta muualla
* Karl Kanin verkkosivut
Melkisedek

**Melkisedek** (hepr. *&#1502;&#1500;&#1499;&#1497;&#1470;&#1510;&#1491;&#1511;*, ”Kuninkaani on oikeamielinen”) on Raamatun Vanhan Testamentin henkilö, josta kerrotaan Ensimmäisessä Mooseksen kirjassa. Hän oli pappi ja Saalemin kuningas, jonka Aabraham kohtasi palatessaan vapauttamasta veljenpoikaansa Lootia paikallisten asukkaiden kynsistä. Melkisedek siunasi Aabrahamin ja antoi hänelle leipää ja viiniä. Melkisedekiin viitataan myös Uudessa Testamentissa; esimerkiksi Heprealaiskirjeessä Melkisedekiä kutsutaan ”Korkeimman Jumalan papiksi”. Häntä pidetään Jeesuksen Kristuksen vanhatestamentillisena esikuvana Raamatussa. Saalemin uskotaan sijainneen nykyisen Jerusalemin paikalla.

## Aiheesta muualla
* Melkisedek suomenkielisessä Raamatussa
Tübingenin yliopisto

**Tübingenin Eberhard Karls -yliopisto** () on julkinen yliopisto, joka sijaitsee Tübingenin kaupungissa, Baden-Württembergin osavaltiossa Saksassa. Se on perustettu 1477 ja on siten yksi Saksan vanhimmista yliopistoista. Tübingenin yliopisto on kansainvälisesti tunnettu lääketieteen, luonnontieteen ja humanististen tieteiden aloilla.

Tübingenin yliopiston noin 20&nbsp;000 opiskelijaa asuvat melko pienessä 85&nbsp;000 asukkaan Tübingenin kaupungissa. Yliopisto on eteläisen Württembergin suurin työllistäjä lähes 10&nbsp;000 työntekijänsä voimin. Yliopiston sairaalassa on työntekijöitä noin 6&nbsp;000 ja opiskelijoita noin 3&nbsp;000. Yliopiston budjetti on noin 650 miljoonaa euroa.

Tübingenin yliopistosta ovat valmistuneet muun muassa liittopresidentti Horst Köhler, Nobel-palkitut Christiane Nüsslein-Volhard, Hartmut Michel ja Günter Blobel, sekä kirjailija Martin Walser, näyttelijä Ulrich Tukur ja entinen Länsi-Saksan jalkapallomaajoukkueen pelaaja Dieter Hoeneß.

## Lähteet

## Aiheesta muualla
Tulosyksikkö

**Tulosyksikkö** () on yrityksen autonominen osa, jonka tulosta lasketaan kuin se olisi itsenäinen yritys. Tulosyksikköajattelun avulla voidaan yhtiötä erillisiksi tytäryrityksiksi tai kahdeksi tai useammaksi samojen omistajien yrityksiksi jakamatta harjoittaa yhden oikeushenkilön piirissä.

Tulosyksiköihin jaettua organisaatiota sanotaan tulosyksikköorganisaatioksi.

## Lähteet
Todd McLellan

**Todd McLellan** (s. 3. lokakuuta 1967 Melville, Saskatchewan) on kanadalainen jääkiekkovalmentaja ja pelaajauransa lopettanut keskushyökkääjä. Hän toimi 19. toukokuuta 2015 - 20. marraskuuta 2018 NHL-seura Edmonton Oilersin päävalmentajana.

Aiemmin McLellan on työskennellyt San Jose Sharksin päävalmentajana (2008-2015) ja Detroit Red Wingsin apuvalmentajana (2005-2008). 16. huhtikuuta 2019 McLellan nimettiin Los Angeles Kingsin päävalmentajaksi. Helmikuussa 2024 hän sai potkut Kingsin päävalmentajan tehtävästä. Joulukuussa 2024 Detroit Red Wings palkkasi hänet päävalmentajakseen. Hän oli myös Kanadan maajoukkueen päävalmentaja joukkueen voittaessa kultaa Jääkiekon maailmanmestaruuskilpailuissa 2015.

## Ura

McLellan pelasi vuodet 1983–1987 Saskatoon Bladesin riveissä WHL-junioriliigassa. Vuoden 1986  New York Islanders varasi hänet NHL:ään numerolla 104 tilaisuuden viidennellä kierroksella. McLellan pelasi kaudella 1987–1988 viisi NHL:n runkosarjaottelua, joissa teki yhden maalin ja antoi yhden maalisyötön. Suurimman osan kausista 1987–1988 ja 1988–1989 hän pelasi Springfield Indiansin riveissä AHL-liigassa. Vuodesta 1989 vuoteen 1992 hän oli pelaaja-valmentajana Alankomaiden jääkiekon pääsarjan Utrechtissa. Hän oli voittamassa vuosina 1991 ja 1992 Alankomaiden jääkiekkomestaruutta.

Vuodet 1994–2000 McLellan oli WHL-seura Swift Current Broncosin päävalmentaja. Hän valmensi joukkueen kaikilla kuudella kaudella pudotuspeleihin ja vuonna 2000 hänet nimettiin liigan vuoden valmentajaksi. Hän oli neljä vuotta myös Broncosin general manager ja vuonna 1997 hänet palkittiin WHL:n vuoden toimitsijana. Vuonna 2000 hän siirtyi Cleveland Lumberjacksin päävalmentajaksi IHL-liigaan. Vuonna 2001, IHL:n lopetettua toimintansa, McLellanista tuli AHL-seura Houston Aerosin valmentaja. Hän toimi tehtävässä neljä kautta ja valmensi joukkueen vuonna 2003 AHL:n mestariksi, Calder Cupin voittajaksi. Aeros voitti loppuotteluissa Hamilton Bulldogsin voitoin 4–3. Hän valmensi AHL-vuosinaan myös kahdessa AHL:n tähdistöottelussa.

Vuonna 2005 McLellan siirtyi NHL-valmentajaksi. Hän oli kolme kautta yksi Detroit Red Wingsin apuvalmentajista, Mike Babcockin ollessa päävalmentaja, ja vastasi joukkueen ylivoimapelistä. Vuonna 2008 hän oli voittamassa valmentajana Stanley Cupin mestaruutta. Kesäkuussa 2008, viikko Red Wingsin Stanley Cup -voiton jälkeen, McLellanista tuli Ron Wilsonin seuraaja NHL-seura San Jose Sharksin päävalmentajana.

## Yksityiselämä

McLellan on naimisissa ja hänellä on vaimonsa Debbien kanssa kaksi lasta, molemmat poikia.    

## Lähteet
* 
* 
* McLellan San Jose Sharksin verkkosivuilla 

### Viitteet
Misteliaratti

**Misteliaratti** (*Hapalopsittaca fuertesi*) eli aiemmalta nimeltään **risaldanaratti** on erittäin uhanalainen Kolumbian keskisillä Andeilla elävä ruostearatteihin kuuluva papukaijalaji. 

Kooltaan misteliaratti on noin 24&nbsp;cm. Laji on hyvin värikäs. Lajin selkä, siivet, alavatsa ja pyrstö ovat pääosin vihreät. Siipisulissa on myös sinistä ja punaista sekä siiven kärjissä on sinistä ja mustaa. Pyrstön reunus on väriltään punainen ja kärki on sininen. Misteliaratin alavatsa on väriltään keltainen, vatsassa on myös punainen täplä. Lajin pää on keltainen lukuun ottamatta punaista nokanympärystää sekä sinivihreää päälakea. Nuoret yksilöt ovat hieman vanhempia vaaleampia. Nokka on suurikokoinen ja tukeva. Misteliaratti muistuttaa ruostenaama-arattia (*Hapalopsittaca amazonina*), jonka naamassa on kuitenkin enemmän punaista ja jonka ylävatsa on ruosteenvärinen.

Misteliaratin elinympäristöä ovat vuoristometsät useimmiten 3&nbsp;300&ndash;3&nbsp;500 metrin korkeudessa. Metsissä tulee kasvaa misteliä, jonka marjat ovat lajin pääasiallinen ravinto. Laji pesii tammikuusta toukokuuhun.

Misteliarattikannan kooksi arvioidaan 350&ndash;450 yksilöä. Metsien hakkaaminen on ollut hyvin laajamittaista ja sopivia elinympäristöjä on enää hyvin vähän jäljellä. Lajin säilymistä uhkaa myös geneettinen sekoittuminen alueelle levinneeseen ruostenaama-arattiin.

## Lähteet
Operaatio Paperclip

**Operaatio Paperclip** (, myös *Project Paperclip*) oli koodinimi Yhdysvaltain sotilastiedustelun OSS:n salaiselle operaatiolle, jossa toisen maailmansodan loppuvaiheessa siirrettiin natsi-Saksan johtavia tiedemiehiä Yhdysvaltain aseprojekteihin.

Toisessa saman kaltaisessa operaatiossa, nimeltään operaatio Applepie, siirrettiin Saksan Pääturvallisuusvirasto RSHA:n jaosto AMT IV:n eli Gestapon Neuvostoliiton vastaiseen vakoiluun ja toimintaan erikoistunutta henkilöstöä Yhdysvaltoihin ja palkattiin myöhemmin CIA:n palvelukseen.

Sana *paperclip* tarkoittaa suomeksi paperiliitintä.

## Avainhenkilöt
* Avaruustekniikka: Rudi Beichel, Magnus von Braun, Wernher von Braun, Walter Dornberger, Werner Dahm, Konrad Dannenberg, Kurt H. Debus, Ernst R. G. Eckert, Krafft Arnold Ehricke, Otto Hirschler, Hermann H. Kurzweg, Fritz Mueller, Gerhard Reisig, Georg Rickhey, Arthur Rudolph, Ernst Stuhlinger, Werner Rosinski, Eberhard Rees, Bernhard Tessmann
* Ilmailu: Alexander Martin Lippisch, Hans von Ohain, Hans Multhopp, Kurt Tank,
* Lääketiede: Walter Schreiber, Kurt Blome, Hubertus Strughold, Hans Antmann (Human factors)
* Elektroniikka: Hans Ziegler, Kurt Lehovec, Hans Hollmann, Johannes Plendl
* Tiedustelu: Reinhard Gehlen

## Lähteet

## Aiheesta muualla
Robert Jarni

**Robert Jarni** (s. 26. lokakuuta 1968 Čakovec, Jugoslavia) on kroatialainen entinen jalkapalloilija. Hän pelasi tavallisesti vasempana laiturina tai hyökkäävässä roolissa laitapuolustajana. Hän piti pitkään hallussaan Kroatian maajoukkueessa pelattujen otteluitten ennätystä.

## Pelaajaura
Jarni alotiti uransa kotikaupunkinsa MTČ-seurassa (nyk. NK Čakovec). Vuonna 1985 seura pelasi cup-ottelua suurseura Hajduk Splitiä vastaan ja Jarni teki ottelussa vaikutuksen ja siirtyi Hajdukin riveihin seuraavan vuoden helmikuussa. Hän pelasi joukkueessa vuoteen 1991 saakka, jolloin hän siirtyi Italiaan Barin jouukkueeseen. Vietettyään kaksi kautta Barissa Jarni siirtyi aluksi Torinoon ja yhden kauden jälkeen toiseen torinolaisseuraan Juventukseen. Myös Juventus-pesti jäi yhden kauden mittaiseksi Jarnin siirryttyä Espanjaan Real Betisiin vuonna 1995. 

Betisistä Jarni siirtyi vuonna 1998 aluksi Coventryyn Englantiin, missä ei kuitenkaan ehtinyt pelata otteluaan ennen kuin espanjalainen suurseura Real Madrid kaappasi hänet. Kausi Madridissa jäi kuitenkin torsoksi. Jarni pelasi Espanjassa vielä kaksi kautta Las Palmasissa ennen kuin siirtyi kreikkalaiseen Panathinaikokseen, joka jäi hänen viimeiseksi ammattilaisseurakseen hänen lopetettuaan uransa 2002 MM-kisoihin, joissa Kroatia jäi alkulohkoon. 

Maajoukkueurallaan Jarni voitti Jugoslavian joukkueessa juniorien MM-kultaa vuonna 1987. Vanhassa Jugoslavian A-maajoukkueessa hän ehti pelata kaikkiaan seitsemän ottelua. Hän oli mukana joukkueessa myös 1990 Italian MM-kisoissa. Joulukuussa 1990 hän pelasi ensimmäisen ottelunsa itsenäistyneen Kroatian maajoukkueessa. Hänen maajoukkueuransa kesti kaikkiaan 12 vuotta, jona aikana hän pelasi kaikkiaan 81 ottelua, mikä oli ennätys aina vuoteen 2006 saakka. Maajoukkueurallaan hän kykeni maalintekoon yhden kerran. Hän edusti maataan MM-kisoissa 1998 Ranskassa (pronssia) ja 2002 Japanissa ja Etelä-Koreassa, sekä EM-kisoissa 1996 Englannissa.

### Saavutukset pelaajana
* Nuorten maailmanmestaruus 1987 (Jugoslavia)
* MM-pronssia 1998 (Kroatia)
* Italian mestaruus 1995 (Juventus)
* Italian Cupin voitto 1995 (Juventus)
* Jugoslavian Cupin voitto 1987 ja 1991 (Hajduk)

## Uran jälkeen
Lopetettuaan jalkapallouransa Jarni pelasi jonkin aikaa futsalia kroatialaisessa MNK Splitin joukkueessa. Yhteistyössä urheiluvälinevalmistaja *Astrean* kanssa hän lanseerasi omaa nimeään kantaneen urheiluvälinetuotemerkin. 

Elokuussa 2007 Jarni nimitettiin Hajduk Splitin apuvalmentajaksi, mutta pari kuukautta myöhemmin päävelmentaja Sergije Krešić lähti seurasta ja Jarni otti vetovastuun. Hän kuitenkin sai potkut kauden päätteeksi. Sittemmin hän on toiminut televisiokommentaattorina kotimaassaan maaottelulähetyksissä.

## Lähteet
* Jarnin henkilökuva ja tilastot Serbian maajoukkueen sivuilla 
* Jarnin tilastot Weltfussball-sivustolla
* Maajoukkuetilastot FIFA:n sivuilla 
* Maajoukkuetilastot RSSSF:n sivuilla
* Saavutukset ja tilastot ''footballplayers.ru''-tietokannassa
Bruce Morrow

**Bruce Morrow** (s. 13. lokakuuta 1937, New York, New York) on yhdysvaltalainen DJ, joka tunnetaan esiintyjänimellä *Cousin Brucie*.

Bruce Morrow on saanut useita kunnianosoituksia työstään. Hänet on muun muassa nimetty Radio Hall of Fameen ja NAB Hall of Fameen. Vuonna 1994 New Yorkin pormestari Rudolph Giuliani nimesi West 52nd Streetin uudelleen *Cousin Brucie Way*ksi.

## Lähteet

## Kirjallisuutta
* 

## Aiheesta muualla
* The Villager: Listen to your Cousin  
* The New York Sun: Building a Family of Fans  
*
Black Lagoon

**Black Lagoon** () on japanilainen mangasarja, jota on kirjoittanut ja piirtänyt Rei Hiroe vuodesta 2002 lähtien. Mangaan pohjautuen on tehty animesarja, joka ilmestyi Japanissa vuoden 2006 keväällä. Toinen kausi nimeltään "The Second Barrage" näytettiin saman vuoden lopussa. Kolmannesta kaudesta ilmoitettiin ensimmäisessä tarinan pohjalta tehdyn kirjan kannessa. Viisiosainen kolmas kausi on nimeltään "Roberta's Blood Trail".

Future Film julkaisi Suomessa neljä ensimmäistä jaksoa sisältävän DVD:n 17. lokakuuta 2007. Jaksot 5-8 sisältävä DVD julkaistiin 22. huhtikuuta 2009. 2. joulukuuta 2009 julkaistiin Black Lagoon The Collection –DVD kokoelma myös Future Filmin julkaisuna. Punainen jättiläinen on julkaissut Black Lagoon -mangaa 15. lokakuuta 2009 alkaen suomeksi.

## Juoni

Sarja seuraa Lagoon Company -nimisen palkkasoturiryhmän salakuljetustoimintaa Kaakkois-Aasian merillä 1990-luvulla. Tarina sijoittuu pääosin kuvitteelliseen Roanapur-nimiseen kaupunkiin Thaimaassa. Merillä ryhmä käyttää torpedovenettä nimeltään Black Lagoon. Vapaa-aikanaan ryhmä viettää aikaa The Yellow Flag -nimisessä baarissa. Sarjassa nähdään muun muassa tulitaisteluita, nyrkkitappeluja ja meritaisteluja.

## Hahmot
Monet sarjan hahmot liittyvät rikolliseen alakulttuuriin Roanapurissa ja sen ympärillä.

### Lagoon Company
* **Rock** on japanilainen "salaryman", joka sarjan alussa joutuu Lagoon Companyn kidnappaamaksi ja myöhemmin liittyy ryhmään. Hän on taitava neuvottelija ja tulkki, mutta hän ei taistele.

* **Revy** on Lagoon Companyn taistelija. Hän on syntyjään kiinalainen, mutta on kasvanut New Yorkissa. Revy on taidokas aseiden käyttäjä taistelussa, mutta ei ole erityisen ihmisläheinen. Hän nauttii taistelusta eikä pysähdy neuvottelemaan. Hän on saanut lempinimen "Two-Hands" kahden käden ampumistaitojensa takia. Revyn oikea nimi on Rebecca.

* **Dutch** johtaa ryhmää ja on Black Lagoonin kapteeni. Hän oli sotilaana Vietnamin sodassa.

* **Benny** on opiskellut Floridan yliopistossa. Hän toimii ryhmän tekniikka-asiantuntijana.

### Hotel Moscow
Hotel Moscow on Venäjän mafian Thaimaan osasto. Sitä johtaa Balalaika, entinen puna-armeijan laskuvarjojoukkojen upseeri. Hotel Moscow koostuu miehistä, jotka palvelivat Balalaikan alaisuudessa Afganistanin sodassa, ja he ovat omistautuneita johtajalleen.

### Hong Kong Triad
Kiinalainen Triadien Hongkongin osasto. Johtajana Mr. Chang.

### Muita ryhmittymiä
The Colombian Manisarela Cartel, The Church of Violence ja monia palkkionmetsästäjiä.

## Lähteet

## Aiheesta muualla
* Virallinen sivusto 
* Funimationin sivusto 
* Sunday GX:n Black Lagoon -sivusto  
* Manga Anime News Networkissa 
* Anime Anime News Networkissa 
* Veli Holopainen: Black Lagoon. Futoi yatsu, Kaleva.fi 16.10.2009.
* Sippo Mentunen: Verta, luoteja ja bensaa laineilla. Kvaak.fi 13.11.2009.
* Petri Hannini: Black Lagoon . Savon sanomat 18.12.2009.
* Pinja Kuusio: Black Lagoon . Anime-lehti.
* Internet Movie Firearms Database - Black Lagoon
Ultraäänitestaus

**Ultraäänitestaus** on eräs ainettarikkomaton testaus- ja koestus-, eli NDT-menetelmä. Menetelmässä käytetään ultraääntä eli 50kHz&nbsp;– 500&nbsp;MHz taajuisia ääniaaltoja.

Testauslaitteisto koostuu ultraäänilaitteesta ja ultraääniluotaimesta, joka on pietsosähköinen värähtelijä. Ultraäänilaitteella synnytetään sähköisiä pulsseja, jotka johdetaan ultraääniluotaimelle, joka edelleen muuntaa pulssit mekaaniseksi värähtelyksi. Tämä värähtely välitetään kontaktiaineen avulla tarkastettavaan kohteeseen. Mikäli tarkastettavassa kohteessa (esimerkiksi hitsi tai valu) on jokin materiaalin liikettä häiritsevä tekijä (virhe), aiheuttaa tämä virhe äänen heijastumisen takaisin luotaimeen. Luotain muuntaa heijastuneen mekaanisen liikkeen takaisin sähköisiksi pulsseiksi jotka edelleen johdetaan takaisin ultraäänilaitteeseen. Takaisin saatu heijastus esitetään A-kuvanäytöllisen ultraäänilaitteen näytöllä aika–amplitudi (voimakkuus) -asteikolla. Heijastus mahdollistaa virheen paikantamisen materiaalin syvyyssuunnassa.

Ultraäänitestaus on testausmenetelmänä hyvin riippuvainen testattavan kohteen sisäisistä ominaisuuksista. Tästä syystä pyritään muun muassa austeniittisilla ja nikkelipohjaisilla materiaaleilla yleisesti käyttämään ultraäänitestauksen sijasta röntgentestausta. Vaikka testattavan kohteen sisäiset ominaisuudet olisivat hyvinkin haasteelliset, eivät ne kuitenkaan estä ultraäänimenetelmän käyttöä asianomaisilla kohteilla.

Ultraäänimenetelmässä on vuosien 1995 ja 2005 välisenä aikana tapahtunut voimakasta teknistä kehitystä tietokoneiden kasvaneen laskentakyvyn ansiosta. Uudet tekniikat kuten TOFD-tekniikka ja vaiheistettu tekniikka tarjoavat useita eri vaihtoehtoja monenlaisten ja -muotoisten kohteiden testaamiseen.
TOFD

**TOFD-ultraäänitekniikka** on yksi ainettarikkomattoman (NDT) ultraäänitestausmenetelmän sovelluksista. TOFD-tekniikka nimitys tulee sanoista *Time Of Flight Diffraction*. Tekniikan suomenkielinen nimitys on kulkuaikatekniikka. Samaa tarkoittavia lyhenteitä ovat mm. uTOF, uTOFD, TOF.

Kulkuaikatekniikka perustuu kahden pietsosähköisen ultraääniluotaimen yhteistoimintaan. Testaustilanteessa toisella luotaimella täytetään haluttu tarkastustilavuus äänellä, ja vastaavasti toinen luotain kuuntelee materiaalista mahdollisesti tulevia diffraktiokaikuja.

Luotain lähettää pitkittäistä ultraääntä 0,5 MHz – 20 MHz. Ultraäänen osuessa virheeseen virheen "kärjet" alkavat toimia lähettiminä ja lähettävät diffraktiokaikuja. Näiden diffraktiokaikuja lähettävien virheiden kärkien paikat pystytään paikallistamaan aika-akselilla (materiaalin syvyyssuunnassa). Diffraktiokaikujen perusteella tehty virheen korkeuden määrittäminen on yksi tarkimmista ultraäänimenetelmän tavoista mitoittaa virhe. Tekniikka mahdollistaa virheen pituuden ja korkeuden määrittämisen yhdellä luotauksella.

Kulkuaikatekniikkaa käytetään lähinnä ferriittisten materiaalien hitsien laadunvalvontaan. Muita sovelluskohteita ovat esimerkiksi paksuusmittaus (havaitsee muun muassa pistemäistä korroosiota), hitsausliitosten määräaikaistestaukset.

## Aiheesta muualla
* TOFD: - An Alternate Non-Destructive Testing Procedure to Replace Traditional Methods
* TOFD: An Advanced NDT technique for inspection of welds for heavy-walled pressure vessels
* TOFD Principles

### Kirjallisuutta
*Silk, M.G., "Sizing crack like defects by ultrasonic means", in Research Techniques in Non-destructive Testing, vol. 3, ed. by R.S. Sharpe, Academic Press, London, 1977.
*Engineering Applications of Ultrasonic Time-of-Flight Diffraction, 2nd ed., J. P. Charlesworth and J. A. G. Temple, Research Studies Press, 2002.
Interstellar Boundary Explorer

**Interstellar Boundary Explorer** (**IBEX**) on NASAn kehittämä tiedesatelliitti, joka kartoittaa aurinkokunnan ja tähtienvälisen avaruuden rajan. Se on osa NASAn Small Explorer -ohjelmaa. Se laukaistiin 19. lokakuuta 2008 Pegasus XL -kantoraketille Kwajaleinin atollilta.  Avaruuslennon pituus on kaksi vuotta.

Avaruuslennon toteutus on alkanut NASAn valittua se hakemuskilvassa toteutattavaksi ohjelmaksi. Sen toteutusta johtaa Southwest Research Institute. Mukana ohjelmassa ovat olleet Los Alamos National Laboratory ja Lockheed Martinin Advanced Technology Center. Nämä toteuttivat  IBEX-Hi- ja IBEX-Lo-sensorit. Orbital Sciences Corporation rakensi avaruusaluksen. Hyötykuormaan kuuluu myös neutraaliatomi-instrumentti (ENA) 

Luotain kuuluu ns. mikrosatelliittien ryhmään keveytensä vuoksi (paino ajoaineen kanssa 107 kg).

IBEX laukaistiin Marshallsaariin kuuluvalta Kwajaleinin atollilta Pegasus XL -raketilla. Raketti kuljettaa luotaimen LEO-radalle, mistä luotaimen oma ATK Star 27 -moottori siirtää sen lopulliselle Maata kiertävälle radalle. Lopullisella radallaan IBEX kiertää maapalloa huomattavan korkealla; radan apogeum on noin 320&nbsp;000 kilometrin korkeudella. Lopullinen rata saavutettiin 12.11.2008

Luotaimen toimiessa sen energiantuotannosta vastaa aurinkokenno, joka tuottaa 116 W tehoa. Luotaimen tehonkulutus on normaalisti noin 66 W, josta tieteelliset instrumentit kuluttavat 16 W.

## Lentorata
Avaruusalus on Aurinkoa kohti suunnattu pyörivä alus. Sen rata on hyvin elliptinen: radan korkeus on 5&nbsp;000 km - 300 000 km. Mittaukset tehdään Maan magnetosfäärin ulkopuolella.
## Katso myös
*Heliosfääri

## Lähteet

## Aiheesta muualla
* IBEX mission website
* IBEX Mission Profile  by NASA's Solar System Exploration
Syvänoja

**Syvänoja** voi tarkoittaa seuraavia:

## Paikkoja
* Syvänoja, kylä Hausjärvellä
* Syvänoja, kylä Pukkilassa
* Syvänoja, kylä Somerolla
* Syvänoja, kylä Vanajassa

## Henkilöitä
* Eero Syvänoja (1926–2022), suomalainen graafinen suunnittelija
* Janna Syvänoja (s. 1960), suomalainen kuvataiteilija ja muotoilija.

## Katso myös
* Syväoja
Aivoverisuonten epämuodostuma

**Aivoverisuonten epämuodostuma** on aivoissa oleva synnynnäinen verisuonten epämuodostuma. Verisuonten epämuodostumia voi esiintyä myös muualla elimistössä. 

Aivoverisuonten epämuodostumat ovat harvinaisia. Niihin käytetään yleensä leikkaushoitoa. Leikkauksessa voidaan käyttää uutta menetelmää, jossa epämuodostuman verisuonia tukitaan ennen leikkausta neuroradiologisesti verisuonten sisälle hitaasti hyytyvällä liima-aineella. Osa suonista joudutaan edelleen hoitamaan ilman liimausta.

Epämuodostuma voi aiheuttaa tukoksen, niin että aivo-selkäydinnesteen kierto voi estyä, jolloin kalloon kertyy nestettä ja muodostuu hydrokefalia. 

## Lähteet
Moshi

**Moshi** on kaupunki Tansaniassa. Se on Kilimanjaron alueen pääkaupunki. Vuoden 2012 väestönlaskennan mukaan kaupungissa asui 184&nbsp;292 asukasta. Kaupungin pinta-ala on 58 neliökilometriä. Moshi sijaitsee Afrikan korkeimman vuoren Kilimanjaron alarinteillä.

## Lähteet

## Aiheesta muualla
Kommentaari

**Kommentaari** tarkoittaa filologiassa kohta-kohdalta tai jopa sana-sanalta tehtyä tekstin selitystä, joka on liitetty joko suoraan tekstilaitoksen yhteyteen (alaviitteinä, rinnakkaistekstinä) tai julkaistu erillisenä. **Kommentaattori** tarkoittaa kommentaarien kirjoittajaa.

Kommentaari on selitys, kirjallisuudenlajina selitysteos. Selitysteos selittää ja analysoi tekstin tai kokonaisen teoksen. Kommentaarikirjallisuuden perinne alkaa antiikista, keskiajalla kommentaarit muodostivat keskeinen tieteellisen kirjallisuuden lajin. Kommentaarit ovat edelleen merkittävä kirjallisuuden laji oikeustieteessä sekä eksegetiikassa eli Raamatun selitysopissa.

Usein kommentaarin pääasiallisena tarkoituksena on selventää tekstin ja siinä käytetyn kielen merkityksiä myöhemmille lukijoille. Kommentaari voi hyödyntää erilaisia menetelmiä, kuten lähilukua, tekstikritiikkiä, syntaksin ja semantiikan analyysiä, retorista analyysiä tai kirjallisen tyylin analyysiä. Näin kommentaari pyrkii poistamaan kielellisiä esteitä tekstin ymmärtämisen tieltä tai ainakin tuomaan ongelmat esille.

Jos teksti on historiallinen tai tuotettu lukijoiden kannalta vieraassa kulttuurissa, kommentaari saattaa valaista myös sitä kulttuuritaustaa, jossa teksti on syntynyt. Esimerkkeinä ovat elämäkerralliset tiedot kirjoittajasta, historialliset tapahtumat, maantieteellinen asetelma, tavat ja lait, arkipäiväistä elämää koskevat yksityiskohdat, kulttuuriset sanonnat, uskonnolliset uskomukset, filosofiset näkemykset, kirjalliset viittaukset sekä viittaukset saman teoksen muihin kohtiin, saman kirjailijan muihin teoksiin tai kirjailijan käyttämiin lähteisiin.

Monet klassisen antiikin ajalta tai keskiajalta (*[[skolia]]*) peräisin olevat kommentaarit ovat merkittäviä lähteitä muuten kadonneisiin teoksiin, koska ne sisältävät joko viittauksia tällaisiin teksteihin tai jopa katkelmia niistä. Renessanssihumanismin aikana kommentaarien kirjoittaminen lisääntyi edelleen, kun antiikin ajan tekstejä pyrittiin ennallistamaan.

Nykyään kommentaari eroaa opiskelijoille ja tavallisille lukijoille tarkoitetuista selityksin varustetuista teoksista siinä, että se pyrkii käsittelemään laajemmin sellaisia kysymyksiä, jotka ovat usein mielenkiintoisia lähinnä tutkijoiden kannalta.

## Katso myös

* Aristoteles-kommentaarit
* Platon-kommentaarit

## Lähteet
Hevosurheilu

**Hevosurheilu** on yhteisnimitys ravi- ja ratsastusurheilulle. 

## Historiaa

Antiikin Kreikassa nelivaljakkoajossa ja ratsastuksessa kilpailtiin jo vuoden 1000 eaa. aikoihin. Olympian kisojen kilpailuohjelmaan nelivaljakkoajo tuli vuonna 680 eaa. ja ratsastuskilpailut vuonna 648 eaa. Myöhemmin mukaan tuli vielä kaksivaljakkoajo. Antiikin olympialaisten hippodromia ei ole vielä kaivettu esiin.

Roomalaiset omaksuivat hevoskilpailut kreikkalaisilta noin vuonna 500 eaa. Hevoskilpailuista tuli suosittuja kautta koko suuren Rooman valtakunnan Länsi-Roomassa aina 500-luvulle saakka ja Itä-Roomassa aina 1200-luvulle. Rooman suurin kilpa-areena oli Circus Maximus. Rooman ja Konstantinopolin kilpa-ajoissa kilpailivat fraktiot, jotka käyttivät kukin omaa tunnusväriään, punaista, vihreää, sinistä ja valkoista. Kuuluisimmat ajajat olivat suuria tähtiä ja sankareita.

Persiassa kehitettiin ajanlaskun ajan tienoilla hevospoolo, jota pelataan ratsun selästä mailoilla ja pallolla. Persiasta peli levisi Kiinaan, Mongoliaan, Japaniin ja Intiaan, missä britit omaksuivat sen 1800-luvulla ja toivat Eurooppaan. Hevospoolossa on kilpailtu nykyaikaisissa olympiakisoissa neljä kertaa vuosien 1908–1936 välillä.

Keskiajalla suosituiksi tulivat turnaukset, joissa ritarit mittelivät taitojaan muun muassa jousiammunnassa ja keihäänheitossa ratsun selästä. Tärkein oli kilpailu, jossa pyrittiin syöksemään vastustaja satulasta peitsien ja miekkojen avulla. Turnajaiset olivat tällaisten kisailujen loistelias ja juhlava muoto, jonka katsomossa nähtiin kuninkaallisia ja aatelistoa.

Ratsastuskilpailuja alettiin Länsi-Euroopassa harrastaa taas 1300-luvulla Englannissa, josta tuli hevoskilpailujen ja hevoskasvatuksen mekka. Kiitolaukkakilpailuja varten Englannissa jalostettiin englannintäysiverinen. Laukkakilpailut levisivät myös Yhdysvaltoihin, missä niistä tuli hyvin suosittuja, kuten 1830-luvulta alkaen myös Ranskassa. Laukkakilpailujen ohella alettiin kilpailla myös ravissa. Englannissa nousi suosituksi ketunmetsästys, jossa kettua jahdataan ratsain ja kettukoirien avulla.

## Nykyaikana
Nykyaikana suosittuja hevosurheilun lajeja ovat esteratsastus, laukkaurheilu sekä hevoskärrykilpailut, erityisesti ravit. Laukkakilpailuihin ja raveihin liittyy läheisesti veikkauspelien pelaaminen kuten totoaminen. Olympialajeja ovat kenttäratsastus, kouluratsastus ja esteratsastus. Kaikissa hevosurheilun muodoissa hevosten kasvattamisesta ja hoitamisesta on tullut merkittävä taloudellisen toiminnan muoto.

### Lajeja

* ratsastuslajit
**esteratsastus
**kenttäratsastus
**kouluratsastus
**laukkaurheilu
**lännenratsastus
**matkaratsastus
**monté eli raviratsastus
**mounted games
**poolo
**rodeo
**vikellys
**working equitation

* hevoskärryillä kilpailut
**peitsikilpailut
**ravit
**valjakkoajo

## Lähteet
* 
### Viitteet

## Aiheesta muualla
Parmas

**Parmas** on vanha suomalainen halkojen, heinien ja olkien kooltaan vaihteleva tilavuuden mittayksikkö. Halkopinon koon mittayksikkönä parmas vastasi 4 kyynärää (2,38 metriä) pitkää ja 3 kyynärää (1,78 m) korkeata pinoa. Heinämittana parmaan koko vaihteli, mutta esimerkiksi vuoden 1688 maanmittausasetuksen mukaan yksi kruununparmas oli yhtä kuin yksi kuutiosyli, joka oli 5,65 kuutiometriä. Itä-Suomessa laskettiin olkikauppoja tehtäessä 16–18 kuvosta tulevan parmas.

Viipurin läänin tilikirjassa vuodelta 1556 määritellään parmaan kooksi se määrä heiniä, joka mahtuu ristiin sidottuun 4 sylen (7,13 m) pituiseen nuoraan, ja joka tässä nuorassa kannetaan Viipurin linnaan. Sääksmäen vuoden 1568 verokirjan mukaan parmas oli se heinämäärä, joka mahtui 8 kyynärän (4,75 m) nuoraan. Sitä ei mainita oliko nuora vedetty ristiin vai ei. Savossa katsottiin 1500-luvulla parmaaseen menevän heiniä 4 rukoa.

## Lähteet

## Katso myös
* Kuorma
Kirsti Ellilä

**Kirsti Ellilä** (s. 5. syyskuuta 1958 Pori) on suomalainen kirjailija. Hän on julkaissut romaaneja, nuortenkirjoja, novelleja, näytelmiä ja sarjakuvamuotoon tehtyjä tietokirjoja.

Koulutukseltaan Ellilä on filosofian maisteri Turun yliopistosta pääaineenaan uskontotiede.

Ellilän esikoisteos *Isäni koti* (1994) on nuoren naisen kasvutarina, jossa Pelastusarmeijalla on tärkeä rooli. Ellilän kirjoissa päähenkilöinä ovat usein eri-ikäiset tytöt ja naiset. Hänen kirjoitusotteensa on tyypillisesti humoristinen ja kevyen feministinen. Lasten- ja nuortenkirjojen tytöt ovat aikaansaavia, reippaita ja moderneja.

Ellilä voitti vuonna 2013 Arvid Lydecken -palkinnon teoksellaan *Majavakevät*.
Reetta ja linna vangit sai Kirjava kettu palkinnon v. 2012.

## Teokset
### Aikuisten romaanit
* *Isäni koti*, Karisto 1994
* *Miestenvaihtoviikot*, Karisto 1996
* *Usko, toivo ja kuolema*, Tammi 1998
* *Nainen joka kirjoitti rakkausromaanin*, Karisto 2005
* 
* 
* 
* 
* 
* 
* Arpapeliä, 2016, Karisto
* Pohjakosketus, 2018, Karisto
* Lepra, 2019, Arktinen banaani

### Lasten- ja nuortenkirjat
* *Kesä Kummitustalossa*, Karisto 1995
* *Emma ja naapurin Romeo*, Karisto 2001
* *Emma ja sisäinen sankari*, Karisto 2002
* *Emma ja kesäblues*, Karisto 2002
* *Emma ja Amorin huolet*, Karisto 2003
* *Emma ja tähtipoika*, Karisto 2003
* *Emma ja kapteeni nemo*, Karisto 2004
* *Sisu Tähtinen ja kohtalokas samba*, WSOY 2004
* *Sisu Tähtinen ja turvesukkahousubisnes*, WSOY 2005 
* *Maanantaisyndrooma*, Karisto 2005
* *Iiris*, Karisto 2006
* *Reetta ja linnan vangit*, Karisto 2010
* *Eksyneet näkevät unia*, Karisto 2011
* *Majavakevät*, Karisto 2012
* 

### Novellikokoelma
* 

### Näytelmiä
* *Agnes ja Malina*, 1995
* *Kivisen pellon lapset*, 1996
* *Sydän, risti ja ankkuri*, 1998 
* Vielä hirmuisempi vankila ( yhdessä Salme Kotivuoren kanssa)
* Multarannan miljonäärit 2013, (Yhdessä Salme Kotivuoren kanssa, ensiesitys Vuokonjärven kesäteatterissa Juuassa 2013)

Sarjakuvakirjoja
*Pyhän Birgitan perilliset 2014. Kustantaja: Birgittalaissisarten ystävät
*Niilon joulukoulu 2018 Raakku
*Elisabeth! 2018 Birgittalaissisarten ystävät
*Kaikki tiet vievät Roomaan, suomalaisen matka katoliseen kirkkoon (yhdessä Tiina Wagnerin kanssa)

### Mukana antologioissa
*Viides testamentti, Turbator 2008
*Asentoja, Turbator 2009
*Kuun pimeä puoli, Jalava 2013

## Tunnustukset
### Palkinnot
* Olga ja Vilho Linnamon säätiön tunnuspalkinto (2006)
* Kirjava kettu -palkinto (2012)
* Arvid Lydecken -palkinto (2013)
* taiteilijaeläke (2022)

### Ehdokkuudet
* Lasten LukuVarkaus -palkintoehdokkuus 2011 (*Reetta ja linnan vangit*), 2013 (*Majavakevät*), 2014 (*Johannes ja Jura*)
* Arvid Lydecken -palkintoehdokkuus (2012)

## Lähteet

## Aiheesta muualla
* Kirsti Ellilän blogi: Kirjailijan häiriöklinikka
* Kirsti Ellilä Kariston sivuilla 
* Jari Olavi Hiltunen: Kirsti Ellilä - kirjallisuuden moniottelija. Vetus Et Nova 31.8.2012.
Aaro A. Nuutinen

**Aaro August Nuutinen** (22. heinäkuuta 1886 Kuopio – 16. helmikuuta 1949) oli suomalainen toimittaja ja kirjailija. Hän käytti myös nimimerkkejä *Aukusti* ja *Aaro A. Arola*.

## Elämä
Nuutisen vanhemmat olivat kansakoulunopettaja Aukusti Nuutinen ja Edla Katariina Miettinen. Hän suoritti viisi luokkaa yhteiskoulua 1905 ja kävi kansanopiston 1907. Nuutinen oli vuodesta 1910 toimittajana sanomalehdissä Kuopiossa, toimitussihteerinä Savotar (Savon Jääkäri) lehdessä 1916–1918, Karjala-lehdessä 1919–1920 ja Etelä-Suomi-lehdessä 1921–1928. Hän oli Salmettaren päätoimittajana 1928–1929, Vaasa-lehden maaseutuosaston toimittajana 1929–1931, Heinolan Sanomien vastaavana toimittajana 1933–1938 sekä Lapin Kansan toimitussihteerinä vuodesta 1939. Nuutinen oli nuorempana tunnettu kilpaurheilija ja urheiluseurojen perustaja ja niiden johtaja sekä aikoinaan SVUL:n Pohjois-Savon piirin johtomiehiä. Aaro A. Nuutinen kirjoitti 1930-luvulla viisi laajaa matkakuvausta eri puolilta Suomea ja teki suosituilla teoksillaan etenkin Kuusamoa ja Lappia tunnetuksi matkailukohteena.

## Teoksia
* *Kahvikulta. 1-näytöksinen savolaispila*, Seuranäytelmiä n:o 159.  Karisto 1913 (nimimerkillä *Aaro A. Arola*)
* *Saloilta ja vesiltä, luonnonkertomuksia*.  WSOY 1921
* *Suomen Sveitsissä : kesäkuvaus Kuusamosta*, valokuvat P. Ingervo.  WSOY 1932 
* *Lapin lumoissa*, valokuvat P. Ingervo.  WSOY 1933
* *Suvista Savoa : kesäretki Savon mailla ja vesillä*.  WSOY 1935
* *Saimaa : kesäkierros Euroopan ihanimmalla järvellä*.  WSOY 1936
* *Terveisiä Päijänteeltä!*  WSOY 1938, 2. näköispainos WSOY 2000

## Lähteet
* Suomen kirjailijat-tietokanta 
* Wikiaineisto: Kuka kukin oli 1961
* 

### Viitteet

## Aiheesta muualla
* Vapaasti ladattavia Aaro A. Nuutisen e-kirjoja Project Gutenbergiltä ja Projekti Lönnrotilta.
 Luettelo Aaro A. Nuutisen kirjoittamista lehtiartikkeleista